બીજી તરફ જનપદ ચમોલીમાં આવેલા ભગવાન વિષ્ણુનાં પ્રસિદ્ધ મંદિર બદરીનાથનાં દ્વાર પણ આગામી 16 નવેમ્બરે બપોરે 3-45 કલાકે બંધ થઈ જશે. આ માટે બદરીનાથ મંદિરના મુખ્ય પૂજારી રાવલ ઈશ્વરીપ્રસાદ નંબૂદરી, ધર્માધિકારી ભુવન ઉનિયાલ સહિત વેદાભ્યાસીઓએ તેનું મુર્હૂત કાઢ્યું હતું. 12મી નવેમ્બરથી બદરીનાથમાં પંચ પૂજાઓ શરૂ થઈ જશે. આ પ્રસંગે મંદિર સમિતિના સીઈઓ બી.ડી.સિંહ સહિત અનેક લોકો હાજર રહ્યા હતા. જ્યારે ઉત્તર કાશી જનપદમાં આવેલા યમુનોત્રી ધામનાં દ્વાર પણ પહેલી નવેમ્બરે જ 12-15 કલાકે અમૃત બેલા પર બંધ થઈ જશે. દ્વાર બંધ થઈ ગયા બાદ મા યમુનાને ખરસાલી લાવવામાં આવશે.